Роберт Милер
Роберт Милер ( — Розенхајм, 25. јун 1980 − Розенхајм, 21. мај 2009) био је професионални немачки хокејаш на леду који је играо на позицији голмана.

Био је члан сениорске репрезентације Немачке за коју је играо на 8 светских првенстава и на два олимпијска турнира (ЗОИ 2002. и ЗОИ 2006). 

Године 2001. учествовао је на улазном драфту НХЛ лиге где га је као 275. пика у деветој рунди одабрала екипа Вашингтон капиталса, међутим никада није заиграо ван Немачке.

Освојио је укупно 3 титуле националног првака Немачке, две са Адлер Манхајмом (у сезонама 2000/01. и 2006/07) и једну са Крефелдом (сезона 2002/03). 
 
У новембру 2006. дијагностикован му је малигни глиобластом на мозгу због чега се подвргао операцији и хемотерапијама. Након операције успешно се опоравио и већ у фебруару 2007. вратио се професионалном хокеју. Међутим у августу 2008. доктори су констатовали да се тумор вратио због чега је био приморан да прекине каријеру. Преминуо је 21. маја 2009. у 28. години живота. Иза себе је оставио супругу и двоје деце.

Број 80 под којим је играо повучен је из употребе, прво у клубовима у којима је играо (Келнер хаје и Адлер Манхајм), а потом од сезоне 2009/10. и у комплетном немачком првенству. Дрес са бројем 80 такође је повучен из употребе и у репрезентацији Немачке. 

У знак сећања на Милера организациони одбор Светског првенства 2017, чији је град Келн био домаћин, његову силуету поставио је на званични лого првенства.

Види још 
 Репрезентација Немачке у хокеју на леду
 Савез хокеја на леду Немачке

Референце

Спољашње везе 

 
 
 Биографија на сајту -{eurohockey.com}-

Рођени 1980.
Умрли 2009.
Немачки хокејаши на леду
Хокејаши Базела
Хокејаши Старбулс Розенхајма
Хокејаши Адлер Манхајма
Хокејаши Крефелда
Хокејаши Дуизбурга
Хокејаши Келнер Хајеа
Хокејаши на леду на Зимским олимпијским играма 2002.
Немачки олимпијци на Зимским олимпијским играма 2002.
Хокејаши на леду на Зимским олимпијским играма 2006.
Немачки олимпијци на Зимским олимпијским играма 2006.
Умрли од тумора мозга